ET Euroopa Liidu Teataja C 245/3

Euroopa Kohtu (kümnes koda) 4. juuli 2013. aasta otsus (Tribunale Amministrativo Regionale per il Piemonte — Itaalia eelotsusetaotlus) — Fastweb SpA versus Azienda Sanitaria Locale di Alessandria

(Kohtuasi C-100/12) (1)

(Riigihanked - Direktiiv 89/665/EMÜ - Riigihanke vaidlustusmenetlus - Kaebus, mille hankelepingu sõlmimise otsuse peale esitas pakkuja, kelle pakkumust ei tunnistatud edukaks - Kaebus, mis põhineb sellel, et valituks osutunud pakkumus ei vastanud hanke tehnilistele kirjeldustele - Eduka pakkuja vastukaebus, mis põhineb sellel, et kaebuse esitanud pakkuja pakkumus ei vastanud teatud tehnilistele kirjeldustele - Mõlema pakkuja pakkumused, mis ei vastanud hanke tehnilistele kirjeldustele - Siseriiklikud õigusnormid, mis nõuavad eelnevalt vastukaebuse uurimist, ja kui see on põhjendatud, siis põhikaebuse vastuvõetamatuks tunnistamist, ilma et seda sisuliselt lahendataks - Kooskõla liidu õigusega)

2013/C 245/05

Kohtumenetluse keel: itaalia

Eelotsusetaotluse esitanud kohus

Tribunale Amministrativo Regionale per il Piemonte

Põhikohtuasja pooled

Hageja: Fastweb SpA

Kostja: Azienda Sanitaria Locale di Alessandria

Menetluses osalesid: Telecom Italia SpA, Path-Net SpA

Ese

Eelotsusetaotlus — Tribunale Amministrativo Regionale per il Piemonte — Nõukogu 21. detsembri 1989. aasta direktiivi riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246), muudetud direktiiviga 2007/66/EÜ (ELT L 335, lk 31), tõlgendamine — Võrdse kohtlemise, diskrimineerimiskeelu ja konkurentsi kaitse põhimõtted — Siseriiklik kohtupraktikal põhinev õigusnorm, mis näeb ette, et siseriiklik kohus, kelle poole on pöördutud riigihankelepingu tühistamise kaebusega ja vastukaebusega, mille eesmärk on vaidlustada hankemenetlusest kõrvaldatud pakkuja ja põhikaebuse esitaja osalemine hankemenetluses, võib teha põhikaebuse osas sisulise otsuse vaid siis, kui vastukaebus ei ole põhjendatud — Piiratud hankemenetlus vaid kahe pakkujaga, kellest kumbki ei esitanud vastuvõetavat pakkumust.

Resolutsioon

Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, muudetud Euroopa Parlamendi ja nõukogu 11. detsembri 2007. aasta direktiiviga 2007/66/EÜ, artikli 1 lõiget 3 tuleb tõlgendada nii, et kui lepingu sõlminud ja vastukaebuse esitanud edukas pakkuja esitab riigihanke vaidlustusmenetluses vastuvõetamatuse vastuväite, mis tugineb sellele, et kaebuse esitanud pakkujal puudus õigus kaebust esitada, kuna hankija oleks pidanud tema esitatud pakkumuse tagasi lükkama, sest see ei vastanud hankedokumentides esitatud tehnilistele kirjeldustele, siis on nimetatud sättega vastuolus see, kui põhikaebus tunnistatakse vastuvõetamatuse vastuväite eelneva kontrollimise tulemusel vastuvõetamatuks, ilma et lahendataks küsimust nii lepingu sõlminud eduka pakkuja pakkumuse kui ka põhikaebuse esitanud pakkuja pakkumuse vastavuse kohta nimetatud tehnilistele kirjeldustele

(1) ELT C 151, 26.5.2012.